**NAPUTAK ZA PRIJAVU TEME DOKTORSKE DISERTACIJE KOJA SE TEMELJI NA OBJEDINJENIM RADOVIMA**

Prema članku 54. Pravilnika o sveučilišnim poslijediplomskim doktorskim studijima i postupku stjecanja doktorata znanosti Obrazloženje teme disertacije koja se temelji na objedinjenim znanstvenim radovima koji čine zaokruženu cjelinu sadrži odjeljke:

1. naslov teme
2. popis radova koji se objedinjeni predlažu kao disertacija
3. uvod, pregled dosadašnjih istraživanja i spoznaja u okviru predložene problematike s posebnim osvrtom na vlastita istraživanja
4. jasno postavljenu problematiku i cilj objedinjenih radova
5. metode istraživanja (kratko prikazanu metodologiju radova koji objedinjeni čine disertaciju
6. sažetak objedinjenih istraživanja
7. znanstveni doprinos objedinjenih radova
8. dokazi o poštivanju etičkih načela
9. literatura
10. objedinjeni radovi koji se predlažu kao disertacija moraju činiti zaokruženu cjelinu od najmanje tri rada od kojih najmanje dva opisuju primarno istraživanje. Radovi moraju biti publicirani u časopisima indeksiranima u CC ili WoSu s čimbenikom odjeka višim od 1, od kojih zadnjii rad mora biti publiciran unutar dvije posljednje godine. Pristupnik na svim radovima mora biti prvi autor (ili prvo autorstvo s jednakim doprinosom).

(Napomena: članak u kojem se dijeli prvo autorstvo može se iskoristiti samo u jednoj disertaciji).

Definicija primarnog istraživanja Povjerenstva za doktorate: Primarno istraživanje je ono u kojem istraživač ili skupina istraživača odrede ustroj istraživanja, prikupe (izmjere) podatke i analiziraju te prikupljene podatke da bi odgovorili na istraživačko pitanje. Razlikuje se od sekundarnog istraživanja koje reanalizira postojeće podatke.

**Upute za pisanje pojedinih dijelova prijave teme disertacije**

1. IME I PREZIME PRISTUPNIKA
2. NADNEVAK PRIJAVE
3. NASLOV TEME

Kada se predaje popravljeno obrazloženje teme iza naslova treba navesti redni broj popravljene inačice na pr. II. popravljena i dopunjena inačica

1. POPIS RADOVA koji se objedinjeni predlažu kao doktorska disertacija

Za one časopise koji objavljuju autorske doprinose u članku, navesti doprinose pristupnika koji prijavljuje temu doktorske disertacije.

Članke treba priložiti prijavi.

1. UVOD (preporučena duljina teksta: do **2 stranice**)

Sadrži pregled dosadašnjih istraživanja i spoznaja u okviru predložene problematike s posebnim osvrtom na vlastita istraživanja.

1. PROBLEMATIKA I CILJ OBJEDINJENIH RADOVA (preporučena duljina teksta: do **pola stranice**)

Navesti jasno postavljenu problematiku i cilj objedinjenih radova.

1. METODE ISTRAŽIVANJA (preporučena duljina teksta: do **1 stranice**)

Kratko prikazati metodologiju radova koji objedinjeni čine doktorsku disertaciju; navesti vrste istraživanja te njihovu pogodnost za objedinjavanje; opisati statističke metode i, kada je potrebno, navesti koje ćete statističke metode primjeniti za obradu objedinjenih rezultata.

1. SAŽETAK OBJEDINJENIH ISTRAŽIVANJA (preporučena duljina teksta: do **2 stranice**)

Sažeto i pregledno prikazati objedinjene rezultate predloženih radova.

1. ZNANSTVENI DOPRINOS OBJEDINJENIH RADOVA (preporučena duljina teksta: do **pola stranice**)

Navesti kakav se znanstveni doprinos može očekivati objedinjavanjem predloženih radova.

1. ETIČKA NAČELA

Priložiti dokaze o poštivanju etičnosti postupanja u istraživanjima prikazanim u predloženim radovima (primjerice, urudžbeni broj odobrenja Etičkog povjerenstva).

1. LITERATURA

Referencije složiti po [Vancouverskom stilu](https://www.nlm.nih.gov/bsd/uniform_requirements.html), hrvatskim jezikom.

Kad se radi o popravljenoj prijavi treba priložiti pismo u kojem treba navesti učinjene popravke.

**Prijave koje jako odstupaju od preporučenih okvira, s netočnim bibliografskim podacima te gramatičkim, pravopisnim i tiskarskim greškama neće se razmatrati nego vratiti na doradu pristupniku.**